Diari Oficial de la Generalitat Valenciana


Sumari del DOGV 3632, del 24-11-1999 (1999/9842)

ORDRE de 17 de novembre de 1999, de la Conselleria d'Ocupació, per la qual s'incrementa la quantia destinada a atendre les sol·licituds d'ajudes a l'alumnat consignada en l'Ordre de 17 de febrer de 1999, per la qual es publicava la línia pressupostària i es determinaven els crèdits màxims que han de finançar els programes de formació professional ocupacional per a l'exercici 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9842


Data del document
:   17-11-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * formació professional
    * lluita contra l'atur
    * alumnat
    * alumne
    * suport econòmic

ORDRE de 17 de novembre de 1999, de la Conselleria d'Ocupació, per la qual s'incrementa la quantia destinada a atendre les sol·licituds d'ajudes a l'alumnat consignada en l'Ordre de 17 de febrer de 1999, per la qual es publicava la línia pressupostària i es determinaven els crèdits màxims que han de finançar els programes de formació professional ocupacional per a l'exercici 1999. [1999/Q9842]
  
Amb data 20 de novembre de 1998 va ser publicada en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinen els programes de Formació Professional Ocupacional, els tallers de formació i inserció laboral i es regula el procediment general per a la concessió d'ajudes durant l'exercici 1999.
  
Posteriorment es publicaren i assignaren els crèdits destinats a finançar els programes de Formació Professional Ocupacional de la mencionada ordre, a través de les ordres de 17 de febrer i de 9 de juny de 1999, de la Conselleria d'Ocupació, Indústria i Comerç, i de l'Ordre de 27 de juliol de 1999, de la Conselleria d'Ocupació.
  
Atesa la demanda de sol·licituds d'accions formatives existent en els diferents programes i vies de programació previstos, es fa necessari incrementar la quantia destinada a atendre les sol·licituds d'ajudes a l'alumnat consignada en el punt quart de l'article únic de l'Ordre de 17 de febrer de 1999, a fi de satisfer la totalitat de les sol·licituds que pel dit concepte s'aprovaren com a conseqüència directa del desenvolupament de les programacions d'accions formatives.
  
En virtut d'això i de conformitat amb el que s'ha establit en la disposició addicional primera de l'Ordre de 12 de novembre de 1998, de la Conselleria d'Ocupació, Indústria i Comerç,
  
ORDENE
  
Article únic
  
Incrementar la dotació pressupostària de la línia de subvenció 401, «Formació Professional Ocupacional-gestió pla FIP», del programa pressupostari 322.20, Formació Professional Ocupacional, assignada en l'Ordre de 17 de febrer de 1999, per la qual es publica la línia pressupostària i es determinen els crèdits màxims que han de finançar els programes de Formació Professional Ocupacional per a l'exercici 1999, destinant una quantia màxima de 781.771.706 de pessetes per a atendre les sol·licituds d'ajudes a l'alumnat, que implica un increment de 220.584.984 de pessetes sobre la dotació anterior.
  
València, 17 de novembre de 1999
  
El conseller d'Ocupació,